Kartoshka importi qariyb 42 ming tonnaga oshgan. Bu haqda Davlat statistika qo‘mitasi ma’lumot berdi. Foto: pxhere.com Qo‘mita xabariga ko‘ra, 2022 yilning yanvar-fevral oylarida O‘zbekiston 7 ta davlatdan qiymati 21 mln AQSh dollariga teng bo‘lgan 122,4 ming tonna kartoshka import qilgan. Qayd etilishicha, kartoshka importi o‘tgan yilning mos davri bilan solishtirilganda qariyb 42 ming tonnaga oshgan. 2022 yilning dastlabki 2 oyida O‘zbekiston kartoshka import qilgan davlatlar orasida Pokiston yetakchilik qilmoqda – 91,3 ming tonna. Ushbu ko‘rsatkich qolgan davlatlar kesimida quyidagicha ko‘rinish oldi: Qozog‘iston – 12,6 ming tonna;   Eron – 5,2 ming tonna;   Rossiya – 4,4 ming tonna;   Qirg‘iziston – 4,3 ming tonna;   Afg‘oniston – 4 ming tonna;   Belarus – 631,6 tonna. Bundan oldin O‘zbekiston ikki oyda 164 ming tonna meva va sabzavotlarni xorijga sotgani ma’lum qilingandi.